ฉีดยาคุมแบบ 1 เดือนมาได้ เข็มที่ 4 แล้วค่ะซึ่งฉีดเข็มที่ 4 ไปเมื่อวันที่ 17 พค นี้ โดยวันที่ 14 มีประจำเดือนมาแต่มาน้อยมาก ใช้แค่แผ่นแคร์ฟรีค่ะ มาตั้งแต่วันที่ 14 และหมดจริงๆวันที่ 19ก่อนหน้านี้ประจำเดือนมาปกติดีค่ะ ไม่ทราบว่าที่มาน้อยขนาดนี้เป็นผลจากยาคุมหรือเปล่า ซึ่งถามพยาบาลวันที่ไปฉีดยาเขาบอกว่าเป็นผลจากยาคุมค่ะ กังวลว่าจะท้องหรือเปล่าค่ะ แต่เท่าที่อ่านดูจากเนทขัดแย้งกับที่พยาบาลบอก ยาคุมแบบ 1 เดือน ประจำเดือนควรมาปกติ กังวลว่าจะท้องเป็นเลือกล้างหน้าเด็กหรือเปล่าคะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ จะมีทั้งแบบฉีดทุก 1 เดือนหรือทุก 3 เดือน ซึ่งผลข้างเคียงจะคล้ายๆกันดังนี้-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-คัดตึงเต้านม-ภาวะกระดูกบางดังนั้นจากเหตุการณ์ที่กล่าวมาคือมีเลือดประจำเดือนมาผิดปกติ หรือมากระปริดกระปรอยอาจเป็นผลข้างเคียงจากยาคุมกำเนิดได้ แนะนำสังเกตอาการไปก่อน ถ้ามีเลือดออกมากขึ้นจนซีด เพลีย หรือเลือดออกผิดปกติตลอดรอบเดือน ควรปรึกษาสูตินรีแพทย์เพื่อหาสาเหตุอื่นเพิ่มเติมหากฉีดยาคุมตามนัดอย่างสม่ำเสมอ โอกาสตั้งครรภ์น้อยมากค่ะ